text: Մանամա (արաբ.՝ المنامة Ալ-Մանամահ), Բահրեյնի մայրաքաղաքը եւ գլխավոր տնտեսական կենտրոնը։ Բնակչությունը՝ ։ Գտնվում է Պարսից ծոցի Բահրեյն կղզու հյուսիսային ափին, Մանամայի մունիցիպալիտետում։ Պատմություն Քաղաքի մասին առաջին հիշատակությունը հանդիպում է իսլամական քրոնիկներում 1345 թվականին։ 1521 թվականին քաղաքը գրավվել է պորտուգալացիների, իսկ 1602 թվականին՝ պարսիկների կողմից։ 1783 թվականին սկսվել է Ալ-Խալիֆայի դինաստիայի ղեկավարումը։ Մանաման 1958 թվականին հայտարարվել է ազատ նավահանգիստ, իսկ 1971 թվականին դարձել է անկախ Բահրեյնի մայրաքաղաքը։ Տնտեսություն Մանամայի, ինչպես եւ ամբողջ Բահրեյնի տնտեսության հիմք են հանդիսանում ֆինանսական շուկան, առափնյա նավագնացության դոու նավերի շինարարությունը, ձկնորսությունը եւ մարգարտի արտադրությունը։ Քաղաքի կենտրոնական հրապարակն է համարվում Մարգարտյա հրապարակը։ Բահրեյնի մայրաքաղաքում են գտնվում մեծ քանակությամբ երկնաքերեր, որոնցից առանձնանում է Բահրեյնի Համաշխարհային Առեւտրի Կենտրոնը։ Քաղաքը Մուհարաք կղզում գտնվող Բահրեյնի միջազգային օդանավակայանի հետ կապված է դամբի վրայով անցնող մայրուղու օգնությամբ։ Կլիմա Կլիման անցումային է՝ արեւադարձայինից մերձարեւադարձային։ Հունվարի միջին ջերմաստիճանը 16 °C է, օգոստոսի միջին ջերմաստիճանը՝ 31 °C, տեղումների տարեկան քանակը մոտ 90 մմ է։ Մշակույթ Մանամայում է գտնվում Բահրեյնի համալսարանը, որը հիմնվել է 1986 թվականին։ Քաղաքում խիստ զգացվում է արեւմտյան՝ հատկապես բրիտանական մշակույթի ազդեցությունը։ Քաղաքային տաքսիների ավտոմեքենաները լոնդոնյան քեբերի նմանակներն են, հարկերի համարակալումը կատարվում է բրիտանական համակարգով, եւ բազմաթիվ հանրահայտ բարեր ձեւավորված են իռլանդական փաբերի ոճով։ Մասնագիտացված խանութներում առանց խնդիրների կարող եք գնել ալկոհոլ, առկա են մեծ քանակությամբ գիշերային ակումբներ եւ ժամանակակից կինոթատրոններ։ Դրա շնորհիվ, ինչպես նաեւ լայն զարգացած առեւտրա-ժամանցային համալիրների շնորհիվ Մանաման աստիճանաբար ամրապնդում է իր դիրքերը որպես տարածաշրջանային տուրիստական կենտրոն Պարսից ծոցի երկրների թվում։ Քույր քաղաքներ Ալ-Քուվեյթ, Քուվեյթ Դոհա, Կատար Թունիս, Թունիս (1999) Բեյրութ, Լիբանան (1977) Չիկագո, ԱՄՆ (2004) Դուբայ, ԱՄԷ Երուսաղեմ, Իսրայել Չիանգմայ, Թաիլանդ Գրականություն Густерин П. В. Города Арабского Востока. — М.: Восток—Запад, 2007. — 352 с. — (Энциклопедический справочник). — 2000 экз. — ISBN 978-5-478-00729-4. Բահրեյնի քաղաքներ 1345 թվականին հիմնադրված բնակավայրեր


տրանսպորտ — Երկիր Մեդիա


Էջ:Muratsan, vol. 4.djvu/456 — Վիքիդարան Էջ:Muratsan, vol. 4.djvu/456 առաջ Արտաշիաս կուսակալի օրով եւ կարթագենացոց հռչակավոր զորավար Աննիբալի ծրագրով։ Երբ վերջինս հայրերնիքից տարագիր` դեգերում էր Հայաստանի մեջ, Արտաշիասն ասպնջականեց նրան սիրով եւ օգուտ քաղելով բազմափորձ զորավարի ներկայությունից, նրա խորհրդով հիմնեց Արտաշատ քաղաքն ու բերդը Երասխ գետի վրա։ Եվ որովհետեւ տեղը, ուր հիմնված էր քաղաքը, երեք կողմից պատած էր Երասխ ու Մեծամոր գետերով, ուստի չորրորդ կողմը ջրափակ անելու համար փորեցին այդ ջրանցքը, որով քաղաքը դառնում էր թշնամուն անմատչելի։ Բայց որովհետեւ հռչակավոր Արտաշատը վաղուց արդեն դադարել էր շահաստան լինելուց, եւ նրա փառաց ու ճոխության ժառանգորդ այժմ Դվինն էր հանդիսանում, ուստի նրա հինավուրց ջրանցքն էլ Դվնո խրամը պիտի ողողեր։ Արտաշատի անշքանալուց ետ` հայոց թաղավորները` սկսած Խոսրով Բ.֊ից, որ Դվինը շինեց եւ յուր աթոռն այնտեղ փոխադրեց, մինչեւ Բագրատունյաց պայազատները, իրանց հոգն ու խնամքը Դվնին նվիրեցին եւ ռազմական ամրություններով հարստացրին նրան։ Ուստի այդ ժամանակից հիշյալ ջրանցքն էլ ծառայում էր Դվնին։ Բայց օրերն անցնում էին եւ Աբաս արքայի զորքերը դեռ չէին երեւում։ Մինչեւ անգամ Նախիջեւանի ճանապարհը պահող հեծելազորը շարունակ լուրեր էր ղրկում Դվին, թե Աբասը դեռ բանակած է Շարուրում։ Այս պատճառով արաբացիք սկսան մի առժամանակ անհոգության տալ իրանց եւ կերուխումով զվարճանալ։ Մինչեւ անգամ ջրանցքի վրա աշխատողները ծանրությամբ էին շարժվում եւ մի քանի օրվա մեջ հազիվ էին փլել թումբերի մի մասը։ Սակայն Աբաս թագավորի զորքը, որին միացել էին արդեն աղձնեցիք եւ մոկացիք, վաղուց հեռացել էր Շարուրից եւ այն` գիշերանց։ Նրա բանակատեղում մնում էին միայն դատարկ վրանները` մի քանի վաշտ պահապաններով, որոնք պաշտոն ունեին` խաբել Նախիջեւանի ճանապարհը պահող արաբացիներին, ցույց տալով նրանց, թե հայոց զորքը դեռ բանակած է այնտեղ։ -Այդ զորքը, սակայն, զանազան մասերի Ստացված է «https://hy.wikisource.org/w/index.php?title=Էջ:Muratsan,_vol._4.djvu/456&oldid=251011» էջից Այս էջը վերջին անգամ փոփոխվել է 28 Մարտի 2019 թվականի ժամը 18:10-ին:


Աբաս. «Պաղեստինը վերածում են շվեյցարական պանրի» - iLur.am` Ի լուր աշխարհի Աբաս. «Պաղեստինը վերածում են շվեյցարական պանրի» Պաղեստինյան ինքնավարության ղեկավար Մահմուդ Աբասը քննադատել է ԱՄՆ նախագահ Դոնալդ Թրամփի վարչակազմի առաջարկած՝ պաղեստինա-իսրայելական կարգավորման պլանը։ Ելույթ ունենալով ՄԱԿ-ի Անվտանգության խորհրդում՝ Աբասը ցուցադրել է Վաշինգտոնի ներկայացրած քարտեզը եւ այն համեմատել իր անցքերով հայտնի շվեյցարական պանրի հետ։ Այդ կերպ նա ԱՄՆ-ի ուշադրությունն է հրավիրել նրա վրա, որ ըստ այդ ծրագրի՝ Պաղեստինը զրկվում է շատ շրջաններից, որոնց նկատմամբ հավակնություններ ունի։ «Այս պլանը տարածաշրջանում խաղաղություն եւ կայունություն չի բերի։ Հետեւաբար՝ մենք այն չենք ընդունի։ Մենք կդիմադրենք դրա իրականացմանը։ Այն պետությունը, որը նրանք առաջարկում են մեզ, նման է շվեյցարական պանրի»,- հայտարարել է Աբասը։ Պաղեստինյան ինքնավարության ղեկավարն առաջարկել է Մերձավոր Արեւելքում խաղաղ կարգավորման հարցով միջազգային համաժողով հրավիրել՝ պաղեստինցիների, իսրայելցիների, ինչպես նաեւ՝ Ռուսաստանի, ԱՄՆ-ի, ԵՄ-ի եւ ՄԱԿ-ի մասնակցությամբ։


source: fineweb

text: Երեկ Ազգային ժողովը քննարկեց Միասնական քննչական մարմնի ստեղծման հարցը: Կոմիտեի մասին մենք շատ ենք գրել: Հիշեցնենք, որ այն միավորելու է քննչական գործառույթ ունեցող տարբեր գերատեսչությունների նմանատիպ մարմինները: Սակայն եթե նախապես ասվում էր, որ կոմիտեի մեջ են լինելու ոստիկանության, պաշտպանության նախարարության, Պետեկամուտների կոմիտեի քննչականները, չեն ընդգրկվելու միայն ԱԱԾ քննչականն ու Հատուկ քննչական ծառայությունը, ապա ավելի ուշ այս ցանկից դուրս մնաց նաեւ ՊԵԿ-ի քննչականը: Երեկ ԱԺ քննարկման ժամանակ ամենասուր ելույթն ունեցավ Նիկոլ Փաշինյանը, ով իր ելույթում քաղաքական ենթատեքստ տեսավ այս կոմիտեի ստեղծման մեջ՝ նկատելով, որ այն ընդամենը ստեղծվում է նախկին գլխավոր դատախազ Աղվան Հովսեփյանին «գործի տեղավորելու» համար։ Այս առումով Միասնական քննչականի մասին օրենքի նախագծի հարակից զեկուցող Արփինե Հովհաննիսյանը մեզ հետ զրույցում ասաց, որ ինքը կոռեկտ չի համարում առայժմ դեռ միայն ԱԺ օրակարգում առաջին ընթերցման ռեժիմում գտնվող եւ դեռեւս չքվեարկված օրինագծի վերաբերյալ նմանատիպ քաղաքական մեկնաբանություն անելը, եւ նշեց, որ դա ընդամենը անուն է (նկատի ունի Աղվան Հովսեփյանին), որը շրջանառվում է, եւ երբ օրենքը կընդունվի, կոմիտեն կստեղծվի, ու դրա նախագահի նշանակման ժամանակը կգա, այդ ժամանակ էլ բոլորն այդ մասին կիմանան, թե ով է լինելու ղեկավարը։ Իսկ օրենքով, քննչական կոմիտեի նախագահին նշանակում է հանրապետության նախագահը՝ վարչապետի ներկայացմամբ։ Հարցին՝ ի՞նչ ռեսուրսներով է ստեղծվելու այս նոր Միասնական քննչական մարմինը, եւ արդյո՞ք պետբյուջեից հատուկ միջոցներ կհատկացվեն դրա համար, Ա. Հովհաննիսյանն ասաց, որ, կառավարության հավաստմամբ, դրա համար լրացուցիչ ֆինանսավորում պետբյուջեից չի լինի, քանի որ այն երկու քննչական մարմինները, որոնք պետք է միավորվեն մեկ ընդհանուր կոմիտեի կազմում, դրանց համար նախատեսված հաստիքները, ֆինանսավորումն ու բազան տեղափոխվելու են այստեղ։ «Միակ բացառությունը շենքային պայմաններն են, որն էլ դեռեւս որոշված չէ»,-հավելեց պատգամավորը։


source: wikipedia

text: Պերու (պաշտոնական անվանումը Պերուի Հանրապետություն ) (, քեչուա եւ այմարա՝ Piruw), պետություն Հարավային Ամերիկայում։ Հյուսիս-արեւմուտքում սահմանակցում է Էկվադորի, հյուսիսում՝ Կոլումբիայի, արեւելքում՝ Բրազիլիայի, հարավ-արեւելքում՝ Բոլիվիայի եւ Չիլիի հետ։ Արեւմուտքում Պերուի ափերը ողողում են Խաղաղ օվկիանոսի ջրերը։ Պատմություն Պերուում մարդու բնակության առաջին հետքերը մ. թ. ա. VIII հազարամյակից են։ Մ. թ. ա. II հազարամյակի վերջին - մ. թ.I հազարամյակում ստեղծվել են ցեղային եւ պետական տարբեր կազմավորումներ։ 15-րդ դարում հնդկացի ցեղերի կոնֆեդերացիան ինկերի գլխավորությամբ իրեն է ենթարկել հարեւան ցեղերին եւ պետական կազմավորումները, դարձել (1438) կաստայական պետություն՝ Տաուանտինսույու անունով, 8-15 մլն բնակչությամբ։ 16-րդ դարի սկզբին ափ ելած իսպանացի կոնկիստադորները, Ֆ.Պիսառոյի եւ Դ. Ալմագրոյի գլխավորությամբ 1532-1536 թվականներին գրավել են Տաուանաինսույուն։ Հնդկացիները հաճախ ապստամբել են գաղութարարների դեմ։ Թեեւ իսպանացի իշխանությունները խոչնդոտել են գաղութի տնտեսական զարգացումը, այնուամենայնիվ Պերուում զարգացել են մանուֆակտուրային արտադրությունը, լեռնահանքային արդյունաբերությունը։ Հանքերում աշխատելու համար Աֆրիկայից ներմուծել են նեգր ստրուկներ։ Ամերիկայի իսպանական գաղութներում 1810 թվականին սկսված պատերազմի հետեւանքով Պերուն հռչակվեց (1821) անկախ։ 1825 թվականին Պերուի հարավարեւելյան մասը՝ Վերին Պերու, առանձնացվեց իբրեւ ինքնուրույն հանրապետություն Բոլիվիա։ 1879-1883 թվականներին մի կողմից Չիլիի, մյուս կողմից Պերուի եւ Բոլիվիայի միջեւ մղված պատերազմի հետեւանքով Պերուն կորցրեց Տարապակա եւ Արիկա մարզերը։ Օգտվելով Պերուի պարտությունից՝ օտարերկրյա մոնոպոլիստները Պերուին պարտագրեցին ստրկացուցիչ համաձայնագրեր եւ տիրեցին բնական հանածոներով (նավթ, պղինձ եւ այլն) հարուստ տարածքների զգալի մասին, բամբակի, շաքարեղեգի պլանտացիաներին, արդյունաբերական ձեռնարկություններին։ Հոկտեմբերյան սոցիալիստական մեծ հեղափոխությունը լայն թափ հաղորդեց Պերուի գյուղացիների, բանվորների, հայրենասիրական ուժերի պայքարին։ 1928 թվականին Կ. Մարիատեգիի ղեկավարությամբ հիմնվեց Պերուի կոմունիստական կուսակցությունը։ Երկրորդ համաշխարհային պատերազմի (1939-1945) ժամանակ Մ. Պրադոի Ուգարտեչեի կառավարությունը երկրում հակաֆաշիստական շարժման ազդեցության տակ 1942 թվականին խզեց հարաբերությունները Գերմանիայի եւ Իտալիայի հետ, իսկ 1945 թվականին պատերազմ հայտարարեց նրանց։ 1941-1942 թվականներին Էկվադորի դեմ պատերազմի հետեւանքով Պերուն իրեն միացրեց Ամազոնկայի ավազանում վիճելի տարածքի մեծ մասը։ ՊԿԿ-ի նախաձեռնությամբ 1943-1944 թվականներին ստեղծվեցին Պերուի աշխատավորների կոնֆեդերացիան) Պերուա-սովետական մշակութային ասոցիացիան եւ Ազգային դեմոկրատական ճակատը, որը հաղթեց 1945 թվականի նախագահական ընտրություններում։ 1968 թվականի հոկտեմբերին իշխանության գլուխ անցան հայրենասիրորեն տրամադրված զինվորականները՝ գեներալ Ի. Վելասկո Ալվարադոյի գլխավորությամբ։ Նոր կառավարությունն իրականացրեց հակաիմպերիալիստական եւ հակաօլիգարխիական հեղափոխական վերափոխումներ, ազգայնացրեց ամերիկյան մոնոպոլիաների ձեռքին գտնվող նավթահանքերը, ստեղծեց նավթային պետական ընկերություն, վերացրեց կոնցեսիաները, ազգայնացրեց լեռնահանքային մի շարք ձեռնարկություններ, արդյունաբերության շատ ճյուղերում ստեղծվեցին պետական ընկերություններ, հսկողություն սահմանվեց արտաքին առեւտրի, բանկերի, ֆինանսական համակարգի, կոմունիկացիաների, կապի վրա, սկսեց իրագործվել հողաջրային ռեֆորմ։ Պերուում ստեղծվեց տնտեսական 4 սեկտոր՝ պետական, ռեֆորմացված մասնավոր, հասարակական, մանր սեփականատիրական։ Կառավարությունը վարեց աշխատավորների կենսամակարդակի բարձրացման, գործազրկության կրճատման, ժողովրդական կրթության համակարգի դեմոկրատացման, արտաքին ասպարեզում՝ անկախ, խաղաղասիրական քաղաքականություն։ 1975 թվականին նախագահ նշանակվեց գեն. Ֆ.Մորալես Բերմուդեսը, որը հայտարարեց նախորդ կառավարության քաղաքական կուրսը շարունակելու մասին։ 1980 թվականին ընդունվեց սահմանադրություն, որով երկրում հաստատվեց քաղաքացիական վարչություն, Նախագահ ընտրվեց Ֆ. Բելաունդե Տերրին։ Պետական կարգ Պերուն հանրապետություն է։ 1980 թվականի հուլիսից երկրում վերականգնվել է կառավարման սահմանադրական ձեւը։ Պետության եւ կառավարության գլուխը նախագահն է։ Օրենսդիր իշխանության բարձրագույն մարմինը երկպալատ կոնգրեսն է, կառավարությունը՝ Նախարարների խորհուրդը Աշխարհագրություն Ըստ բնական պայմանների առանձնահատկությունների Պերուն բաժանվում է առափնյա շերտ կամ Կոստա (արեւմուտքում), լեռնային, գլխավորապես տափաստանային կամ Միեռա (կենտրոնական մասում) եւ արեւելյան նախալեռների ու հարթավայրերի խոնավ անտառների կամ Մելվա ֆիզիկա-աշխարհագրական մարզերի։ Կոստան կամ առափնյա հարթավայրերի շերտը, 80—180 կմ լայնությամբ, գրավում է երկրի տարածքի 12,5%-ը։ Միեռան (երկրի տարածքի 30,2%-ը) ընդգրկում է Պերուական Անդերը՝ Արեւմտյան Կորդիլիերաներ, Կենտրոնական Կորդիլիերաներ եւ Արեւելյան Կորդիլիերաներ լեռնաշղթաներով։ Արեւմտյան Կորդիլիերաներն ունեն մինչեւ 6768 մ բարձրություն (Ուասկարան լեռ)։ Կան գործող եւ հանգած հրաբուխներ (Սոլիմսնա, Միստի եւ այլն), 3000—4000 մ բարձրությամբ միջլեռնային սարավանդներ ու սարահարթեր։ Առավելապես հարթավայրային, գետային խիտ ցանցով Սելվան (երկրի տարածքի ավելի քան 1 /2-ը) ընդգրկում է Ամազոնի դաշտավայրի արեւմտյան մասն ու Լա Մոնտանյա նախալեռնային հարթավայրը։ Պերուի արեւելյան մասը մտնում է Հարավ-Ամերիկյան պլատֆորմի Ամազոնյան սինեկլիզի մեջ, որը կազմված է ցամաքային եւ ծովային նստվածքներից։ Անդերի ծալքավոր կառուցվածքում առանձնանում են ցամաքային նստվածքներով Արեւելյան Կորդիլիերաները, Ալտիպլանո միջլեռնային իջվածքը Տիտիկակա լճի հետ եւ Արեւմտյան Կորդիլիերաները՝ կազմված ցամաքային ու հրաբխային նստվածքներից եւ գրանիտոիդային բաթոլիտներից։ Առափնյա զոնան կազմված է նստվածքային-հրաբխածին ապարներից։ Օգտակար Հանածոներ Կան նավթի, պղնձի, պղինձ-բագմամետաղային, կապարի, ցինկի հանքավայրեր։ Կլիմա Կլիման Կոստայում եւ Անդերի արեւմտյան լանջերին անապատային է՝ համարյա առանց տեղումների։ Միջին ամսական ջերմաստիճանը 15—25 °C է։ Սիեռայի հյուսիսում կլիման բարձրլեռնային, խոնավ ամառային, մերձհասարակածային է (տարեկան մինչեւ 1000 մմ տեղումներով), հարավում՝ արեւադարձային (700—800 մմ տեղումներով)։ Միջին ամսական ջերմաստիճանը սարահարթերի հյուսիսում 12—16 °C է, հարավում՝ 5—9 °C։ Խիստ մեծ են ջերմաստիճանի օրական տատանումները (մինչեւ 20 °C), Անդերի արեւելյան լանջերին եւ Սելվայում՝ հասարակածային, մշտապես խոնավ կլիմա է։ Ջերմաստիճանը հարթավայրերում ամբողջ տարին 24—27 °C է, տեղումները՝ մինչեւ 3000 մմ։ Ներքին ջրեր Գետերի մեծ մասը պատկանում է Ամազոնի ավազանին։ Խոշոր գետերն են Մարանիոնը եւ Ուկայալին։ Անդերի արեւմտյան լանջերից սկիզբ են առնում եւ Խաղաղ օվկիանոս թափվում բազմաթիվ սակավաջուր գետեր (Պյուրա, Սանտա, Տումբես, Չիրա ե այլն)։ Պունա սարահարթում է գտնվում Տիտիկակա լիճը։ Հողաբուսական ծածկույթ Հողաբուսական ծածկույթը Կոստայում աղքատ է։ Անդերի արեւմտյան լանջերին տեղ-տեղ կան թփուտներ եւ կակտուսներ։ Ներքին սարահարթերում, հյուսիսում ու արեւելքում լեռնատափաստանային հողերի վրա տարածված են բարձրլեռնային, արեւադարձային տափաստանները (խալկա), հարավ-արեւելքում՝ կիսաանապատները (Պունա), Անդերի արեւելյան լանջերին եւ Սելվայում՝ խոնավ մշտականաչ անտառները թանկարժեք ծառատեսակներով (կաուչուկատու, քինաքինայի ծառեր, կոկա ե այլն)։ Կենդանական աշխարհ Կենդանական աշխարհը երկրի արեւմտյան մասում աղքատ է։ Երբեմն հանդիպում են ամերիկյան հովազ, լամա, կապիկներ, միջատակեր, համրագնաց, գետակինճ ե այլն։ Ափամերձ ջրերը հարուստ են ձկներով։ Շատ են թռչունները։ Ստեղծվել է Պամպա դե Գալերաս ազգային պարկը։ Վարչական բաժանում Պերուի վարչական բաժանումը հաճախ էր փոխվում, սկսած այն ժամանակից, երբ երկիրն անկախացավ Իսպանիայից XIX դարի սկզբում։ Հին շրջանները ենթարկվել են ռեֆորմների, կամ լիկվիդացվել են։ Մինչեւ 2002 թվականը Պերուն բաժանված էր եղել 24 դեպարտամենտների - մինչեւ նոր երկրամասերի կազմավորումը։ 2002 թվականի նոյեմբերի 18-ին երկրի տարածքը բաժանված է եղել 25 երկրամասերի։ Այդ երկրամասերը բաժանվում են նահանգների (պրովինցիաների), որոնք իրենց հերթին բաժանված են շրջանների։ Այդպիսով, Պերուում գոյություն ունի 25 երկրամաս, 195 նահանգ եւ 1833 շրջան։ Մայրաքաղաք Լիման գտնվում է երկրի ափի կենտրոնական մասում եւ կազմում է առանձին նահանգ։ Լիմա նահանգի յուրահատկությունն այն է, որ այն չի մտնում այն 25 երկրամասերի կազմի մեջ։ Բնակչություն Բնակչության մոտ կեսը իսպանախոս պերուացիներ են, մնացածը՝ հնդկացիներ (գլխավորապես կեչուա եւ այմարա Ժողովուրդներ)։ Կան նաեւ ճապոնացիներ, չինացիներ, եվրոպացիներ։ Միջին խտությունը 1 կմ2 վրա մոտ 24 մարդ է, տնտեսապես ակտիվ բնակչությունը՝ 16,5 մլն (2014)։ Պաշտոնական լեզուներ են իսպաներենը եւ կեչուան, տիրապետող կրոնը՝ կաթոլիկությունը, տոմարը՝ գրիգորյանը։ Հնդկացի որոշ ցեղերի մոտ քրիստոնեությունը միահյուսվում է տեղական հավատալիքների հետ։ Քաղաքային բնակչությունը 78,6% է (2014)։ Խոշոր քաղաքներն են Լիման, Արեկիպան, Կալյաոն, Տրուխիլիոն, Պյուրան։ Տնտեսություն Պերուն զարգացած հանքարդյունահանող եւ ձկնային արդյունաբերությամբ ագրարային երկիր է։ Համաշխարհային շուկայում Պերուն բիսմութի, արծաթի, ցինկի, կապարի, պղնձի խոշորագույն մատակարար է։ Մինչեւ 1960-ական թթ. վերջը տնտեսության մեջ կարեւոր դեր ուներ օտարերկրյա կապիտալը։ 1968 թվականից հետո երկրում կատարվեցին սոցիալ-տնտեսական վերափոխումներ։ Պետության հսկողության տակ անցան ազգային հանքային հարստությունների շահագործումն ու արտահանումը։ 1969 թվականին անցկացվեց ագրարային-ջրային ռեֆորմ։ Ստեղծվել է պետական սեկտոր։ Ազգայնացվել են արդյունաբերության մի շարք ճյուղեր (նավթի, հանքարդյունահանող, էներգետիկայի, ձկնեղենի եւ այլն)։ Կազմակերպվում են գյուղատնտեսական կոոպերատիվներ։ Արդյունաբերություն Արդյունաբերության առաջատար ճյուղը հանքարդյունահանող արդյունաբերությունն է։ Հիմնական շրջաններն են Սիեռայի կենտրունական մասը եւ Կոստայի հարավ-արեւմուտքը։ Զարգացած է սեւ եւ գունավոր մետաղագործությունը։ Լոբոս դե Տիեռա, Չինչա կղզիներում կա թռչնաղբի (գուանոյի) շահագործում։ Մշակող արդյունաբերության կարեւոր ճյուղը սննդարդյունաբերությունն է, որում առանձնանում է ձկնալյուրի (գլխավորապես անչոուսներից) արտադրությունը։ Կան նավթավերամշակման, թաղանթ անյութի-թղթի, տեքստիլ, քիմիական, շինանյութերի արդյունաբերության, նավաշինական եւ ավտոհավաքման ձեռնարկություններ։ 1980 թվականին արտադրվել է մոտ 38,4 մլրդ կվտ/ժ էլեկտրաէներգիա։ Մշակող արդյունաբերության արտադրանքի մոտ 70%-ը տալիս են Լիմա եւ Կալյաո քաղաքները։ Արդյունաբերական կարեւոր կենտրոններն են նաեւ Չիմբոտեն, Պուերտո Սուպեն, Իլոն, Օրոյան, Տալարան ե այլն։ Գյուղատնտեսություն Համախառն Ներքին Արդյունքի մեջ գյուղատնտեսության բաժինը կազմում է շուրջ 7,1%, Գյուղատնտեսության բնագավառում է աշխատում երկրի բնակչության շուրջ 26%-ը Մշակվող հողատարածությունները կազմում են երկրի տարածքի 2,3%ը, մարգագետիններն ու արոտավայրերը՝ 21,4%-ը։ Գյուղատնտեսական հիմնական կուլտուրաներն են բամբակենին, շաքարեղեգը, բրինձը, ցորենը, կարտոֆիլը, եգիպտացորենը, գարին, սորգոն, գետնանուշը եւ ծխախոտը։ Զարգացած են բանջարաբուծությունը, բոստանային կուլտուրաների մշակումը, այգեգործությունն ու պտղաբուծությունը։ Տրանսպորտ Ավտոճանապարհների երկարությունը 140,672 կմ է (կոշտ ծածկով՝ 18,699 կմ), երկաթուղիներինը՝ 1854 կմ է։ Առեւտրական նավատորմիղի տոննաժը 826 hq. բրուտո ռեգ. ա է (2014)։ Ամազոն գետում ու վտակներում եւ Տիտիկակա լճում կա նավարկություն։ Գլխավոր նավահանգիստներն են Սան Նիկոլասը, Կալյաոն եւ Չիմբոտեն։ «Աերոպերու» պետական ավիաընկերությունն իրականացնում է միջազգային եւ ներքին փոխադրումները։ Արտաքին տնտեսական կապեր Պերուն արտահանում է պղինձ, ոսկի, կապար, ցինկ, անագ, երկաթ հանքաքար, մոլիբդեն, արծաթ, նավթի եւ նավթամթերքների, գազ, սուրճ, ծնեբեկ եւ այլ բանջարեղեն, միրգ, հագուստի եւ տեքստիլ, ձուկ, քիմիկատներ։ Ներմուծում է Նավթամթերքներ, Քիմիկատներ, Պլաստմասա, հումք եւ կիսաֆաբրիկատներ, մեքենաներ, սարքավորումներ, շինանյութ, պարեն։ Արտաքին սանտրում մեծ տեսակարար կշիռ ունեն ԱՄՆ, Չինաստանը, Ճապոնիան, Բրազիլիան, Չիլին։ Անդամակցում է Ազատ Առեւտրի Լատինաամերիկյան Միությանը։ Առողջապահություն Առողջապահության համաշխարհային կազմակերպության տվյալներով 2013—2014 թվականներին տարեկան ծնունդը կազմել է 18,28, մահացությունը՝ 6։ Տարածված են վարակիչ հիվանդությունները (տուբերկուլոզ, տիֆեր եւ պարատիֆեր, դիզենտերիա եւ մանկական վարակիչ հիվանդություններ)։ 1970 թվականին կատարվել է բնական ծաղկի դեմ վակցինացում։ Գոյություն ունի առողջապահության խառը համակարգ, պետական բուժսպասարկման հիմնարկների հետ մեկտեղ գործում են հասարակական եւ մասնավոր տարբեր կազմակերպություններ։ Լուսավորություն եւ գիտական հիմնարկներ 1972 թվականից կրթական համակարգում իրականացվում է դեմոկրատական բնույթի ռեֆորմ, մտցվում է նոր համակարգ, նախադպրոցական ուսուցում (մինչեւ 6 տարեկաններ), անվճար եւ պարտադիր 9-ամյա, հիմնական կամ բազային դպրոց (3 փուլով), որը տալիս է նաեւ պրոֆտեխնիկական գիտելիքներ, պատրաստում աշխատանքային գործունեության, բարձրագույն կրթություն։ 1973 թվականից մասսայական միջոցառումներ են իրականացվում մեծահասակների անգրագիտությունը վերացնելու համար։ Կա շուրջ 35 համալսարան (ավելի քան 30%-ը մասնավոր), խոշորներից են (պետական) Լիմայի «Սան Մարկոս» ազգային (հիմնադրվել է 1551 թվականին), Ազգային ինժեներական (1955), Արեկիպայի «Սան Ագուստին» ազգային (1828) համալսարանները։ Խոշորագույն գրադարաններից են. Ազգայինը (հիմնադրվել է 1821 թվականին, ավելի քան 506 հզ. գիրք, 167 հզ. ձեռագիր), «Սան Մարկոս» համալսարանի (400 հզ. գիրք), Ազգ. ինժեներ. համալսարանի (156 հզ. գիրք)։ Խոշոր թանգարաններից են. Պատմության ազգային (հիմնադրվել է 1921 թվականին), Պերուական մշակույթի ազգային (1946), Մարդաբանության եւ հնէաբանության (1938), բնապատմական, «Խավեր Պրադո» (բոլորն էլ՝ Լիմայում)։ XIX դ. վերջին եւ XX դ. սկզբին կազմակերպված գիտական հիմնարկներից են. Ազգային բժշկական (հիմնադրվել է 1884 թվականին), Լեզվի պերուական (1887) ակադեմիաները, Լիմայի աշխարհագրական ընկերությունը (1888) եւ ուրիշներ։ Գրականություն Պերուի գրականությունը զարգանում է առավելապես իսպաներեն։ Պերուի նախագաղութային շրջանի գրական հիմնական հուշարձանը ժողովրդական դրաման է՝ կեչուա լեզվով («Օլյանտայ», հրտ. 1853)։ XVII—XVIII դդ. զարգացավ կուրտուազական, կրոնական-փիլիսոփայական, լուսավորական պոեզիան եւ արձակը (Դ. դե Օխեդա, 1571—1615 եւ ուրիշներ)։ Գաղութային շրջանի բանահյուսությունը հագեցավ հակաիսպանական տրամադրությամբ։ Անկախության (1821) առաջին տարիներին Պերուի գրականությունը գլխավորապես արտացոլել է պահպանողական եւ ազատամիտ գաղափարների պայքարը (Ֆ. Պարդոի Ալիագա, 1806—1868)։ Ազգային թատրոնի հիմնադիր Մ. Ասենսիո Սեգուրան (1805—1871) իր կենցաղային կատակերգություններում («Պեպա», հրտ. 1953 եւ այլն) հանդես է եկել պերուական զինվորականության եւ գաղութատիրության մնացուկների դեմ։ 1840-ական թթ. վերջին Պերուում զարգանում էր ռոմանտիզմը (Կ. Ա. Սալավերի, 1830—1890, Խ. Ա. Մարկես, 1832-1903, Խ. Ա. Լավալյե, 1833—1893, Ֆ. Կասոս Ֆլորես, 1828—1881 եւ ուրիշ բանաստեղծներ ու վիպասաններ)։ Ռոմանտիկական արձակը իր մեջ կրում էր կոսաումբրիզմի տարրեր, որը նշանավորում էր անցումը ռեալիզմին։ Առաջին համաշխարհային պատերազմից (1914—1918) եւ Ռուսաստանում հոկտեմբերյան սոցիալիստական հեղափոխությունից (1917) հետո Պերուի գրականությունը հագեցավ մերկացնող միտումներով (Ա. Վալդելոմար, 1888—1919)։ XX դ. 20-ական թթ. 2-րդ կեսին տարածվեց գլխավորապես ձախ կողմնորոշման ավանգարդային պոեզիան։ Ճարտարապետություն եւ կերպարվեստ Պերուի մշակույթը ամենահինն ու զարգացածն է Հարավային Ամերիկայում։ Մ. թ. ա. XII դարից հայտնի էր խեցեգործությունը, մ. թ. ա. I հազարամյակից զարգացել են խաղաղ օվկիանոսի առափնյա շրջանների (Պարակաս, Սալինար եւ այլն) ինչպես եւ լեռնային մարզերի (Չավին-դե-Ուանտար կենտրոնով) մշակույթները։ Մ. թ. սկզբին կազմավորվել են վաղ դասակարգային հասարակության մշակույթներ (Նասկա, Մոչիկա՝ Մոչե կենտրոնով, Չիմու՝ Չան-Չան կենտրոնով), որոնք XV դ. փոխարինվել են ինկերի պետության մշակույթով (մայրաքաղաք՝ Կուսկո)։ Հին Պերուում կառուցվել են ուղղանկյուն թաղամասերով եւ նեղ փողոցներով քաղաքներ, պաշտամունքային կենտրոններ, ամրոցներ, պալատներ, տաճարներ, ամֆիթատրոններ, աստիճանաձեւ բուրգեր եւ այլն։ Առափնյա մասերում ոչ բարձր շինությունները ադոբայից էին՝ զարդարված բարձրաքանդակներով, ինտերիերում՝ որմնանկարներով, իսկ լեռներում՝ քարից (Մաչու—Պիկչու եւ Սակսաուաման ամրոցները)։ Պահպանվել են հազվագյուտ խեցեգործական իրեր, դեկորատիվ գործվածքներ, ոսկյա եւ արծաթյա արձանիկներ, դիմակներ, զարդեր։ XVI դ., գաղութացումից հետո, Պերուի հնագույն մշակույթի զարգացումը ընդհատվել է, սակայն ուժգին ազդել է հետագա արվեստի վրա։ XVI դ. 2-րդ կեսին—XVII դ. 1-ին կեսին ստեղծվել են փողոցների ուղղանկյուն ցանցով նոր քաղաքներ, կառուցվել ներքին բակով բնակելի տներ, աղյուսե գոթական թաղերով կամ փայտե «արտեսոնադո» առաստաղներով, «պլատերեսկո» ոճի շքամուտքով եկեղեցիներ։ XVII դ. 2-րդ կեսին-XVIII դ. ծաղկել է պերուական բարոկկոն։ Լեռնային մասի քարի ճարտարապետությունը զանգվածեղ է, հարդարանքում օգտագործվել են եվրոպական եւ տեղական արվեստների մոտիվներ («մետիս ոճ»)։ Երաժշտություն Հին ինկերը ունեցել են բարձր զարգացած երաժշտական մշակույթ։ Երաժշտությունը հիմնված էր պենտատոն հնչյունաշարերի վրա, հստակ բաժանված (պաշտամունքային, զինվորական, պալատական, ժողովրդական) եւ խիստ տարբերակված ըստ ժանրերի՝ սրբազան հիմներ, պատմական երգասքեր, եղերերգական եւ քնարական երգեր, պարեր։ Երաժշտական գործիքարանը կազմված էր հարվածային եւ բազմաթիվ փողային նվագարաններից՝ Պանի ֆլեյտա, երկայնակի ֆլեյտաներ, փողեր եւ այլն։ Երաժշտական այս մշակույթը համարյա ամբողջությամբ ժառանգել են կեչուա եւ այմարա հնդկացիները։ Իսպանական տիրապետության օրոք ստեղծվել եւ հնդկացիների երաժշտությանը գոյակցել է հիբրիդային («մետիսական») երաժշտությունը (տեղական լադերի, մետրառիթմիկայի վրա իսպանական ազդեցությամբ)։ Պերուի կրեոլական ժողովրդական երաժշտության մեջ նկատելի է XVI— XVIII դդ. իսպանական երաժշտության փոխառությունը։ Պարերգային հիմնական ժանրերից են՝ յարավի, տրիստե, սամակուեկա, մարիներա, տոնդերո, սախուրիանա, ռեֆալոսա, նվագարաններից՝ կիթառը եւ նրա տեղական տարատեսակը՝ չարանգո, տավիղ։ Գաղութային շրջանում կոմպոզիտորները ստեղծել են բացառապես եկեղեցական երաժշտություն։ Թատրոն Պերուում, հատկապես ինկերի պետության կազմավորումից հետո, նշանակալի չափով զարգացել է բեմարվեստը։ Գոյություն է ունեցել թատերական ներկայացումների մի քանի տեսակ, որոնք ուղեկցվել են երաժշտությամբ եւ խմբերգեցողությամբ։ 1548 թվականին կայացել է առաջին աշխարհիկ ներկայացումը։ 1680 թվականին Լիմայում կառուցվել է «Պրինսիպալ» թատրոնը։ XVII դ. 2-րդ կեսի—XVIII դ. դրամատուրգներից են՝ Պ. դե Պերալտա Բառնուէվոն, XIX դ.՝ Մ. Մոնկլոաի Կովառուբիասը, Ֆ. Պարդո ի Ալյագան, Մ. Ա. Սեգուրան, նշանավոր դերասաններից՝ Տ. Սիրանդան, Է. Պերեսը։ 1940-ական թթ. ռեժիսորների եւ դրամատուրգների աշխատանքներին բնորոշ էր հայրենասիրությունը, սոցիալական խոր բովանդակությունը, թատերարվեստի զարգացման նոր ուղիների որոնումը։ 1960-ական թթ-ից տարբեր քաղաքներում անց են կացվում թատերական փառատոներ։ Ծանոթագրություններ Արտաքին հղումներ ԱՄՆ Կենտրոնական Հետախուզական Վարչություն Պերու Հարավային Ամերիկայի երկրներ Լիբերալ ժողովրդավարություններ ՄԱԿ-ի անդամ երկրներ Հանրապետություններ


ՊԱՏՄՈՒԹԵԱՆ ՄԷՋ ԱՅՍՕՐ. Էմիլիոյ Սալգարի - ՌԱԿ ՄԱՄՈՒԼ | Լրատուական Կայք Ռամկավար Ազատական Կուսակցութեան Գլխաւոր | Լուրեր | Այլեւայլ Լուրեր | ՊԱՏՄՈՒԹԵԱՆ ՄԷՋ ԱՅՍՕՐ. Էմիլիոյ Սալգարի «ԶԱՐԹՕՆՔ», ՊԷՅՐՈՒԹ – Էմիլիոյ Կարլոյ Ջուզեպէ Մարիայ Սալգարի (իտալ.՝ Emilio Carlo Giuseppe Maria Salgàri; 1862 – 1911), իտալացի գրող, պատմական եւ արկածային վէպերու հեղինակ։ Անոր ստեղծագործութիւններուն մէջ կան նաեւ ծովահէնական վէպեր։ Էմիլիոյ Սալգարին ծնած է Վերոնայի մէջ, ուր աւարտած է բժշկական քոլէճը։ Ան պատրաստուէր էր դառնալ նաւապետ, բայց մրցոյթէն դուրս մնացած է։ Քոլեճին մէջ ուսանելու ժամանակ ան գրած է իր առաջին պատմուածքը՝ «Պապուասները» (1883)։ Ան խմբագրութեան յայտնած է, որ ինքն ունի մի քանի պատմուածքներ, գրուած Ժիւլ Վեռնի, Կիւստաւ Էմարի եւ Ֆենիմօր Կուպերի ոճով։ 1887էն ետք ան որոշած է ամբողջովին նուիրուիլ գրականութեան։ Ան գրած է աւելի քան 200 վէպեր եւ պատմուածքներ։ Ան մեծ ճանաչում է ձեռք բերած է Իտալիոյ, Սպանիոյ եւ Փորթուգալի մէջ։ Անոր անուանած են նաեւ «իտալական Ժիւլ Վեռն»։ Հակառակ իր հանրածանօթ ըլլալուն մեւ մեծ տպաքանակով գիրքերուն, Սալգարին նիւթական մեծ դժուարութիւններ ունեցած է։ Պարտքերու ճնշման ազդեցութեան տակ եւ ընտանեկան որոշ դժուարութիւններու պատճառով, ան վերջ տուած է իր կեանքին 1911 ապրիլի 25-ին:


source: CulturaX

text: 03:26 29 մարտի 2020 14:12 20.06.2019 (Թարմացված է 14:15 20.06.2019) Ստանալ կարճ հղումը https://armeniasputnik.am/armenia/20190620/19235360/avtomeqenanery-zangvatsabar-artahanvum-en-bayc-artahanman-vijakagrutyun-chka-pashinyan.html Վարչապետը կարծում է, որ Ազգային վիճակագրական ծառայությունը պետք է ուսումնասիրի ավտոմեքենաների արտահանման հետ կապված իրավիճակը եւ ավելի լիարժեք պատկեր ներկայացնի։ ԵՐԵՎԱՆ, 20 հունիսի — Sputnik. Հայաստանում ավտոմեքենաների ներկրումն աճում է, աճում է նաեւ արտահանումը, բայց արտահանման աճը հարկ եղածի չափ չի ֆիքսվում։ Այսօր Ազգային ժողովում 2018 թվականի պետբյուջեի կատարման հաշվետվության քննարկման ժամանակ այս մասին ասաց վարչապետ Նիկոլ Փաշինյանը։ Նրա խոսքով` արտահանման զգալի մասը վիճակագրությամբ չի արձանագրվում։ Օրինակ` ավտոմեքենաների արտահանումը։ Հունվար–ապրիլին ավտոմեքենաների ներմուծումն աճել է 24%–ով կամ 255 մլն դոլարով։ Բայց արտահանումը, պաշտոնական վիճակագրության համաձայն, չի աճել։ «Այն դեպքում, երբ մենք ձեզ հետ գիտենք, որ ներմուծվող տրանսպորտային միջոցների զգալի մասը հետագայում արտահանվում է։ Արտահանումը տեղի է ունենում ամենահեշտ եղանակով. մարդիկ (հիմնականում ԵԱՏՄ մյուս երկրներից քաղաքացիներ – խմբ.) գալիս են, մեքենա են գնում եւ հետ գնում», – ասաց վարչապետը։ Նրա խոսքով` ավտոմեքենաների արտահանումը փաստորեն արտահանման կոնկրետ հոդված է, որը վիճակագրության մեջ արտացոլված չէ։ Վարչապետը կարծում է, որ Ազգային վիճակագրական ծառայությունը պետք է ուսումնասիրի իրավիճակը եւ ավելի լիարժեք պատկերը ներկայացնի։


text: Նյու Դելի ( (, naī dillī; , nayee dillī), Հնդկաստանի մայրաքաղաքը։ Նյու Դելին Հնդկաստանի կառավարության եւ Դելիի ազգային մայրաքաղաքային տարածքային կառավարության նստավայրն է։ Նյու Դելին Դելի ագլոմերացիայի կենտրոնն է։ Քաղաքը Դելիի միութենական տարածքների ինը շրջաններից մեկն է։ Քաղաքի ընդհանուր տարածքը՝ 42,7 կմ2։ Արտաքին հղումներ Նյու Դելիի մասին Նյու Դելիի համայնքին խորհուրդ Նյու Դելիի հատակագիծ Ծանոթագրություններ Հնդկաստանի քաղաքներ Դելի 1911 թվականին հիմնադրված բնակավայրեր


Քոչարյանի գործով դատական նիստը շարունակվում է. աջակիցները կրկին բողոքի ակցիա են անում. ուղիղ Քոչարյանի գործով դատական նիստը շարունակվում է. աջակիցները կրկին բողոքի ակցիա են անում. ուղիղ 12:57 - 5/Նոյեմբերի/2019 Ռոբերտ Քոչարյանը որպես անկախ տնօրեն ընդգրկվել է ԱՖԿ «Սիստեմա»-ի տնօրենների խորհրդի կազմում Դատարանը չկարողացավ ապահովել աշխատանքային անվտանգ պայմաններ, Քոչարյանի եւ մյուսների գործով դատական նիստը հետաձգվեց Տպավորություն է՝ մեղադրողները որեւէ տեղեկություն չունեն, թե ինչ բան է կորոնավիրուսը. Վարդեւանյան (տեսանյութ) Երեւանի ընդհանուր իրավասության դատարանում (Շենգավիթի նստավայր) դատավոր Աննա Դանիբեկյանի նախագահությամբ շարունակվում է ՀՀ երկրորդ նախագահ Ռոբերտ Քոչարյանի եւ մյուսների գործով հերթական նիստը։ Դատական նիստը այս անգամ էլ ընթանում է Քոչարյանի աջակիցների բողոքի ակցիայի ուղեկցությամբ: ՀՀ երկրորդ նախագահ Ռոբերտ Քոչարյանը մեղադրվում է 2008-ի մարտի 1-ի իրադարձությունների ժամանակ սահմանադրական կարգը տապալելու համար։ Նա նաեւ մեղադրվում է պաշտոնատար անձ չհանդիսացող հանրային ծառայողի կողմից ապօրինի վարձատրություն ստանալու մեջ: Նախորդ նիստը կայացել էր հոկտեմբերի 15-ին եւ հետաձգվել էր, քանի որ հոկտեմբերի 8-ին Ռոբերտ Քոչարյանը հետազոտման նպատակով տեղափոխվել էր «Իզմիրլյան» ԲԿ ր վիրահատվել։ Փաստաբանները նիստը հետաձգելու միջնորդություն էին ներկայարել։ Հիշեցնենք, որ հոկտեմբերի 21-ին Քոչարյանը դուրս է գրվել հիվանդանոցից։ Ակնկալվում է, որ այսօրվա նիստին նա ներկա կլինի։ Դատավոր Դանիբեկյանը նշել էր, որ հաշվի առնելով, որ Ռոբերտ Քոչարյանի բացակայությամբ դատարանը հայտարարություններ չի լսելու, գործի քննությունը չի կարող շարունակվել եւ նիստը հետաձգվեց։ Ուղիղ եթերը՝ Tert.am-ի։ Այսօր 12:59 ԱԻՆ ջրափրկարարները վերսկսել են կորած քաղաքացու ստորջրյա որոնողական աշխատանքները Այսօր 12:48 Ասֆալտների վրա մորթվող, վաճառվող, գնվող մսի կամ ընդհանրապես սննդամթերքի պատմությանը պետք է վերջ դնենք օր առաջ. Փաշինյան Այսօր 12:43 Ծառուկյանի գործով դատական նիստը հետաձգվեց, վերանշանակվեց հուլիսի 7-ին. Երեմ Սարգսյան Այսօր 12:42 Վերաքննիչ դատարանը քննում է Գագիկ Ծառուկյանի գործով բողոքները. ուղիղ Այսօր 12:35 Արցախի նախագահը հաստատել է կառավարության մի շարք որոշումներ Այսօր 12:24 Նոր Վարդան ծնվեց. Շենգավիթ վարչական շրջանի ղեկավարը հայր է դարձել (տեսանյութ) Այսօր 12:13 Հուլիսի 1-ից ուժի մեջ կմտնի 300 հազար դրամ միանվագ նպաստ ստանալու աջակցության ծրագիրը. պատգամավոր Այսօր 12:10 Айя-София: легендарный музей может снова стать мечетью (WP) Այսօր 12:03 Սոցապ փոխնախարարն ազատվել է իր դիմումի համաձայն. անհամաձայնություններ նախարարությունում չեն եղել Այսօր 12:02 Կառավարությունը հաստատեց աշնանացան ցորենի արտադրության խթանման պետական աջակցության ծրագիրը Այսօր 12:01 Վերաքննիչ դատարանը քննում է Գագիկ Ծառուկյանի գործով բողոքները. ուղիղ. news.am Այսօր 11:59 Տնտեսվարողների կողմից դրական դինամիկա կա, իսկ տրանսպորտային ոլորտում խախտումները շարունակում են. Ասոյան Այսօր 11:58 Թաիրով գյուղում հագուստի խանութ է այրվել. դեպքի վայր է մեկնել 3 մարտական հաշվարկ Այսօր 11:47 Ցավալի է, որ այդքան տուգանքի դեպք է արձանագրվում, բայց մեր նպատակը տուգանելը չէ. Փաշինյան Այսօր 11:39 Ամենայն հավանականությամբ, լինելու են պատվաստանյութեր ու լինելու են մի քանիսը. Թորոսյան Այսօր 11:36 Տավուշի Պառավաքար համայնքի ղեկավարին մեղադրանք է առաջադրվել՝ պաշտոնեական լիազորությունները չարաշահելու համար Այսօր 11:33 Դիմակների ավելցուկ կա. Վարչապետը հորդորում է կրել միայն գործարանային դիմակներ Այսօր 11:32 ԵՏՄ շրջանակում Հայաստանը մեկ տարով ավելի քան 600 ապրանքի ներմուծման մաքսատուրքի արտոնություն է ստացել Այսօր 11:28 Արման Ուդումյանն ազատվել է աշխատանքի եւ սոցիալական հարցերի փոխնախարարի պաշտոնից Այսօր 11:26 Արցախում հաստատվել է կորոնավիրուսի եւս 6 դեպք, արձանագրված դեպքերի թիվը հասել է 125-ի Այսօր 11:22 Ծնողներս հաղթահարեցին այս տարվա չարիքը` կորոնավիրուսը. պատգամավոր Այսօր 11:17 Կենտրոնական հավաքակայանում բոլոր նորակոչիկները անցնում են թոքերի ֆլյուրոգրաֆիկ հետազոտություն. խոսնակ Այսօր 11:15 ЦИК подвел итоги голосования об изменении Конституции России. "За" - 77,92% (WP) Այսօր 11:13 Իրավիճակը մնում է մոտավորապես նույնը, վերակենդանացման բաժանմունքները լիքն են. Թորոսյան Այսօր 11:09 Սպորտի բնագավառում նշանակալի նվաճումներ ունեցող քաղաքացիներին տարկետում կտրամադրվի Այսօր 11:08 Նախագահականից գրավոր հարցում են պահանջել, որ ասեն՝ «լրացուցիչ մեկնաբանություն չունենք» Այսօր 11:04 Կարեն Սեդրակյանը կառաջադրվի ՏՄՊՊՀ անդամի պաշտոնում Այսօր 11:02 Կառավարության նիստ. ուղիղ Այսօր 10:59 Մահվան 6 դեպք. Բոլորն ունեցել են ուղեկցող քրոնիկական հիվանդություններ Այսօր 10:55 Ղազախստանը հուլիսի 5-ից երկշաբաթյա կոշտ կարանտին կսահմանի Այսօր 10:54 593 նոր դեպք եւ 473 առողջացած. հաստատվել է կորոնավիրուսային հիվանդության ընդհանուր 26658 դեպք Այսօր 10:47 Աննա Ժամակոչյանը նշանակվել է Աշխատանքի եւ սոցիալական հարցերի փոխնախարար Այսօր 10:40 Ղազախստանում ՀՀ դեսպանության ջանքերով 15 ՀՀ քաղաքացի, ինչպես նաեւ 1 ԼՂՀ քաղաքացի մեկնել է Հայաստան Այսօր 10:30 Այսօրվա հայերենը. հայտարարատու Այսօր 10:21 ԱՀ Նախագահը 2020-2025թթ.-ի ծրագրի եւ կադրային վերջին նշանակումների մասին. ուղիղ Այսօր 10:20 Ինչ եղանակ է սպասվում առաջիկա օրերին Այսօր 10:18 Հայերեն լավ չկարդացող սանիտարը տատիկի դին տվել է բոլորովին այլ անձանց. հեռվից նայել են դին ու ասել են` հա, ոնց որ մերն ա. վերցրել, տարել են. Զոհրաբյան Այսօր 10:10 31-ամյա տղամարդուն՝ իր մեքենայով հանդերձ բերման են ենթարկել. նրա մոտ գտել են մարիխուանա, ծալովի դանակ Այսօր 10:00 Երեւանի Արցախի պողոտայում մեքենան բախվել է էլեկտրասյանը. ուղեւորն ու վարորդը հոսպիտալացվել են Այսօր 9:50 Օրվա աստղագուշակ Այսօր 9:40 Երկրաշարժ Արարատի մարզում. էպիկենտրոնում ուժգնությունը կազմել է 3 բալ Այսօր 9:35 «Ժամանակ». Հին բարքեր՝ ՌՈ-ում. Համակարգը դեռեւս համալրված է նախկին պետի կոռուպցիոն կադրերով Այսօր 9:31 «Փաստ». «Դեռ ժամանակը չէ». Ինչու Արթուր Ղազինյանը չմիացավ ընդդիմադիր եռյակին Այսօր 9:26 «Հրապարակ». Իշխանությունը ՍԴ դատավորների եւ նախագահի լուրջ փնտրտուքի մեջ է. անուններ կան Այսօր 9:19 «Ժամանակ». Օրենք՝ ընդդեմ պատգամավորի. Փոփոխությունը կարող է վերաբերել Էդմոն Մարուքյանին Այսօր 9:16 «Ժողովուրդ». Իրավապահ համակարգում տարակուսած են, չգիտեն ինչպես վարվել ընդդիմադիր եռյակի ներկայացրած հաղորդման հետ Այսօր 9:15 Ուղիղ. Մեկնարկել են ընդունելության քննությունները Այսօր 9:06 «Ժողովուրդ». Այսուհետ որքան կենսաթոշակ կստանան դատավորները. «Իմ քայլ»-ի նոր նախագիծը Այսօր 9:01 «Հրապարակ». Գագիկ Ծառուկյանի մոտ թոքաբորբի նշաններ կան Այսօր 8:53 «Ժամանակ». Հակահեղափոխականների «աչքն ու ականջը». Ինչու է նախկին փոխոստիկանապետի դուստրը աշխատում ՊԵԿ-ում


Պեդրո. Էդեն Ազարը մի քանի տարուց կստանա Ոսկե Գնդակը - Լուրեր Հայաստանից - Թերթ.am «Կարծում եմ` Ազարը մոլորակի լավագույն ֆուտբոլիստների թվում է, ինչպես Մեսսին, Ռոնալդուն եւ Նեյմարը: Չգիտեմ, գուցե` մի քանի տարի անց Էդենը կկարողանա ստանալ «Ոսկե Գնդակը», քանի որ շատ լավ խաղացող է ու մեծ աստղ: Մեզ համար շատ լավ է, որ Էդենը գտնվում է մեր թիմում: Երբ նա այսպես է խաղում, ապա նրան չես կանգնեցնի: Յուրաքանչյուր տարի Ազարը ցույց է տալիս իր խաղն ու թվերը` գոլեր է խփում, գոլային փոխանցումներ է կատարում, խաղադաշտում շատ րոպեներ է անցկացնում ու շատ լավ է խաղում»,-իսպանացի ֆուտբոլիստի խոսքերն է փոխանցում «Metro»-ն: Ընթացիկ մրցաշրջանում Ազարն անգլիական Պրեմիեր-լիգայի 5 հանդիպման է մասնակցել, որոնցում դարձել է 5 գոլի եւ 2 գոլային փոխանցման հեղինակ: «Չելսին» գլխավորում է ԱՊԼ-ի մրցաշարային աղյուսակը: